Document ID: /roh_data/filtered/fineweb-2-filterrobots_roh.jsonl.gz/48354

- Cuvertas cun naiv èn actualmain las vias dals pass Lucmagn, Güglia, Malögia e Fuorn. E naiv poi er avair sin las vias da Segl a Casaccia, e da Vinadi a Samignun.
- Giudim l'Engiadina èn tuttas vias puspè avertas, suenter ch'ins ha sajettà lavinas.
- Il traject da la Viafier Retica tranter Claustra Plaz e Tavau Plaz è medemamain puspè avert.
Situaziun da lavinas main privlusa
En la gronda part dal chantun Grischun regia il mument in grond privel da lavinas, stgalim 4. Quai tenor l'infurmaziun da l'Institut da naiv e lavinas a Tavau.
In privel considerabel, stgalim 3 vala per la Val Müstair, l'Engiadin'Ota, il Surses ed il Valragn. En Puschlav e la Mesolcina regia in privel moderà, stgalim 2.
Viafier Retica uss senza impediments
Sin la lingia da la Viafier Retica tranter Claustra Plaz e Tavau Plaz curseschan puspè trens, suenter ch'il traject è stà serrà dapi la mesemna pervi da la naiv.
Il tren ch'era charrà la mesemna en in squatsch da naiv, ha la Viafier Retica entant pudì trair enavos a Tavau. Persunas n'eran betg vegnidas blessadas tar l'accident.